《冬至日》
元代·黄玠

大哉元气何冲融，周流六虚相始终。为阴为阳本非二，政在往始升降中。

去年阳生阴已极，今年阴消阳复息。君子有道喜可知，手把梅花看三易。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。